stanford-oval/wikipedia huggingface dataset:
Alessandro Nesta
Ura > Maajoukkueessa

Italian maajoukkueessa Nesta on pelannut EM-kisoissa 1996, 2000 ja 2004, ja MM-kisoissa 1998, 2002 ja 2006, joista viimeksi mainituissa Italia voitti maailmanmestaruuden, mutta Nesta loukkaantui jo alkulohko-ottelussa. Kaikkiaan Nesta pelasi 78 maaottelua mutta ei tehnyt niissä yhtään maalia.
Linux Foundation

Jim Zemlin, LinuxCon Europe 2014
Linux Foundation on vuoden 2007 tammikuussa perustettu säätiö, jonka tavoitteena on edistää Linux-käyttöjärjestelmän yleistymistä. Säätiö syntyi kun Open Source Development Labs (OSDL) ja Free Standards Group (FSG) yhdistyivät. Säätiötä johtaa FSG:n entinen johtaja Jim Zemlin.
Linux Foundation rahoittaa muun muassa Linus Torvaldsin Linuxin parissa tekemää kehitystyötä. Säätiöllä on monia merkittäviä jäseniä, kuten suuret lähinnä tietotekniikan alalta tutut yritykset Fujitsu, Hitachi, Hewlett-Packard, IBM, Intel, NEC, Novell ja Oracle.
Linux Foundationin projekteja ovat muun muassa Real-Time Linux ja DPDK. Civil Infrastructure Platform tähtää teollisuuden ja siviili-infrastruktuurin tarpeisiin muun muassa pitkäikäisellä vakaalla ja ylläpidettävällä ohjelmakoodilla. Automotive Grade Linux (AGL) on autoissa ja autoteollisuudessa käytettävä Linuxiin pohjautuva ohjelmistopino. Carrier Grade Linux (CGL) on määrittely, joka on tarkoitettu viestintäjärjestelmien (esimerkiksi matkapuhelinverkkojen) käyttöön.
Historia

Linux Foundation ilmoitti toukokuussa 2020 sen Joint Development Foundationin (JDF) hyväksynnästä ISO/IEC-standardien julkaisemiseen. Aiemmin Linux Foundation on kehittänyt Linux Standard Base -standardin.
Elokuussa 2020 Linux Foundation ilmoitti Open Source Security Foundation (OpenSSF) järjestön perustamisesta yhdistäkseen tietoturvaan liittyviä ryhmiä samaan.
Vuonna 2021 21 yritystä ovat yhdessä muodostaneet Mobile Native Foundation (MNF) säätiön, jota Linux Foundation isännöi. MNF on suunnattu täyttämään aukko, jota Apple ja Google eivät täytä. MNF on suunnattu yhteistyöhön avoimen lähdekoodin ohjelmistojen, standardien ja parhaiden käytäntöjen kehittämiseen.
Maaliskuussa 2021 Linux Foundation ilmoitti sigstore-palvelun perustamisesta digitaaliseen allekirjoittamiseen. Perustavina jäseninä ovat Red Hat, Google ja Purduen yliopisto.
Heinäkuussa 2021 Linux Foundation ilmoitti Open 3D Foundationin perustamisesta peli- ja simulaatioteknologian yhteiskehitykseen. Ensimmäisenä uuden säätiön hallinnoimana projektina on Amazonin lahjoittamaan Amazon Lumberyard -pelimoottoriin perustuva Open 3D Engine (O3DE).
Marraskuussa 2023 Linux Foundation ilmoitti High Performance Software Foundation (HPSF) -säätiön perustamisesta. Uusi säätiö keskittyy suurteholaskennan ohjelmistoihin.
Laajuus

Vuonna 2015 Linux Foundation arvioi sen yhteistyöprojektien arvoksi 5 miljardia dollaria: David A. Wheelerin COCOMO-mallin mukaan kaikissa projekteissa on yhteensä 115 013 302 lähdekoodiriviä, sen toistamiseksi vaadittaisiin 41 192,25 henkilötyövuotta ja se vaatisi 1 356 kehittäjältä 30 vuotta luoda uudelleen. Vuonna 2001 Wheeler arvioi Red Hat Linux 7.1:n mukaisen GNU/Linux-jakelun kehittämisen arvoksi miljardi dollaria.
Linux Foundationiin kuului aluksi Linux-käyttöjärjestelmään liittyviä projekteja, mutta on laajentunut "säätiöiden säätiöksi". Linux Foundationiin kuuluu yli 200 projektiyhteisöä, joihin liittyy satoja tavaramerkkejä ja tuhansia lähdekoodien tietovarastoja.
Konferenssit

Linux Foundationin mukaan sen järjestämiin tapahtumiin kerääntyy vuodessa 45 000 teknologiaosaajaa jakamaan ideoita, oppimaan ja tekemään yhteistyötä. Vuosittain järjestetään useita konferensseja.
Linux Plumbers Conference on tekninen konferenssi, johon kokoontuu kehittäjiä keskustelemaan avoimista ongelmakohdista. Tapahtumassa käsitellään ohjelmistokehitystä useilla tasoilla.
Linux Kernel Maintainer Summit tai Linux Kernel Summit on pääasiassa Linux-ytimen kehittäjien tapaaminen, joka järjestetään Linux Plumbers Conferencen yhteydessä.
Aiheesta muualla

Linux-foundation.org (englanniksi)
Likviditeetti

Likviditeetti tarkoittaa maksuvalmiutta ja maksukykyä ja toisaalta sitä, miten helposti jokin omaisuuserä on muutettavissa rahaksi. Esimerkiksi omistusasunnon katsotaan olevan epälikvidi sijoitus, koska sen myymiseen liittyy paljon käytännön ongelmia (kuten pitkä myyntiaika sekä usein uuden asunnon hankkiminen). Verbi likvidoida tarkoittaa yritystaloudessa "selvittää varat", "tehdä loppuselvitys". Likvidointi voi tapahtua yrityksen lopettamisen yhteydessä. Tähän perustuu myös sanan kuvaannollinen merkitys: poliittisen vastustajan tuhoaminen.
Arvopaperimarkkinoiden likviditeetti

Julkisessa kaupankäynnissä likviditeetti kuvaa arvopaperimarkkinoiden kykyä välittää kauppoja nopeasti ja tehokkaasti. Jos likviditeetti on pieni, arvopapereiden osto ja myynti voi olla vaikeaa, koska kaupankäyntitoimeksiantoja ei ole paljoa. Hyvä likviditeetti takaa isojenkin kauppojen nopean toteuttamisen ilman suurta vaikutusta hintatasoon. Epälikvideillä arvopapereilla osto- ja myyntitoimeksiantojen ero on leveä.
Maksuvalmius tai maksukyky

Likviditeetti tarkoittaa myös maksuvalmiutta tai maksukykyä. Lyhytaikaisten velkojen suhde helposti rahaksi muutettavaan omaisuuteen kuvaa yrityksen maksuvalmiutta. Käyttötilillä oleva omaisuus ja käteinen raha ovat täysin likvidejä. Vastaavasti esimerkiksi pitkä määräaikaistalletus on epälikvidi, koska sen muuttaminen rahaksi ei välttämättä onnistu (talletusta ei voi nostaa tai sen nostaminen tulee kalliiksi).
Pankin puolestaan on ylläpidettävä maksuvalmiuttaan kassareservillä.
Al Jawf (Jemen)

Al Jawfin maakunnan sijainti
Al Jawfin maakunta (myös: Džaufin maakunta, arab. الجوف‎ ; [ælˈdʒawf] ) on Jemenin maakunta maan pohjoisosassa Saudi-Arabian vastaisella rajalla. Maakunnan pinta-ala on noin 39 500 neliökilometriä ja sen asukasluku vuonna 2012 oli 547 300. Maakunnan pääkaupunki on Al-Hazm al-Jawf.
Al Jawfin maakunta on perustettu vuonna 1984. Maakunnan talous perustuu karjanhoitoon ja pienimuotoiseen maanviljelyyn. Valtaosa Al Jawfia on kuivaa tasankoa ja sen pohjoisosassa sijaitsee Rub al Khalin autiomaa.
Maakunta jakautuu 12 piirikuntaan.
Alexandra Daum

Alexandra Daum vuonna 2009.
Alexandra Daum (s. 22. heinäkuuta 1986) on itävaltalainen alppihiihtäjä, joka kilpailee pujottelussa.
Daum kilpaili alppihiihdon maailmancupissa ensimmäisen kerran La Molinassa joulukuussa 2008. Maailmancupin pisteille hän pääsi ensimmäisen kerran Garmisch-Partenkirchenin pujottelussa tammikuussa 2009 oltuaan 24:s. Parhaimmillaan Daum on sijoittunut maailmancupissa yhdeksänneksi, Leviillä marraskuussa 2012.
Aiheesta muualla

Alexandra Daumin kotisivut
Leppälampi (Toivakka)

| Leppälampi |
| --- | --- |
Valtiot:  Suomi
Maakunnat:  Keski-Suomi
Kunnat:  Toivakka
Koordinaatit:  62°03′56″N, 26°07′00″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Leppäveden alue (14.31)
Laskuoja:  oja Hokkalampeen 
Järvinumero:  14.318.1.024
Mittaustietoja
Pinnankorkeus:  165,7 m  
Pituus:  310 m  
Leveys:  170 m  
Rantaviiva:  0,784 km  
Pinta-ala:  4 ha  
Saaria:  ei saaria 
 fiLeppälampi 
Leppälampi  on Keski-Suomessa Toivakassa Paloskylän lähellä sijaitseva lampi.
Maantietoa

Lammen pinta-ala on 4,0 hehtaaria, se on 300 metriä pitkä ja 150 metriä leveä. Lammella ei ole kartan mukaan saaria.  Sen rantaviivan pituus on 800 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Leppäveden alueella (14.31), jonka Pitkäjoen valuma-alueeseen (14.318) se kuuluu. Lammen vedenpinnan korkeus on 165,7 metriä mpy.
Leppälampi (Sortavalan piiri)

| Leppälampi Леппялампи, Leppjalampi |
| --- | --- |
Maanosa:  Eurooppa
Valtiot:  Venäjä
Alue:  Karjalan tasavalta
Piiri:  Sortavalan piiri
Koordinaatit:  62°02′29″N, 30°45′27″E
Vesistöalue ja valuma-alueen tietoja
Päävesistöalue:  Nevan vesistö
Valuma-alue:  Jänisjoen vesistöalue
Laskuoja:  Papinoja Jänisjärveen
Järvinumero:  01040300211102000013490
Mittaustietoja
Pinnankorkeus:  88,3 m
Pituus:  1,3 km
Leveys:  0,95 km
Pinta-ala:  0,6 km²  
Saaria:  1
 fiLeppälampi 
Leppälampi (ven. Леппялампи, Leppjalampi) on Venäjällä Karjalan tasavallan Sortavalan piirissä sijaitseva järvi, jonka laskuoja Papinoja laskee Jänisjärven Kirkkolahteen.
Maantietoa

Leppälampi on 1,3 kilometriä pitkä, lähes kilometrin leveä ja sen pinta-ala on noin 60 hehtaaria. Järvi on kolmion muotoinen ja sen rantaviiva ei muodosta merkittäviä niemiä tai lahtia. Rannat ovat kivisiä ja hiekkapohjaisia. Etenkin pohjois-, länsi- ja kaakkoisranta päättyy suohon. Järvellä on yksi saari, jolle ei ole kartoissa nimeä. Rannoilla ei ole peltomaata eikä asutusta. Lähin kylä Puikkola (ven. Пуйккола) sijaitsee neljä kilometriä länteen ja Kirkkolahti (ven. Киркколахти) lähes viisi kilometriä etelään päin.
Vesistösuhteita

Leppälampi kuuluu Nevan vesistöalueessa Laatokan valuma-alueen Jänisjoen vesistöalueeseen, jonka Kelokosken valuma-alueessa se sijaitsee. Järven lasku-uoma kuuluu vesireittiin, joka laskee Jänisjärveen. Tämän laskujoki Jänisjoki laskee Laatokkaan, jonka laskujoki Neva laskee Pietarissa Itämeren Suomenlahteen.
Leppälampi sijaitsee Papinojan valuma-alueessa ja sijaitsee Jänisjärven Kirkkolahden luoteispuolella. Sen laskuoja laskee yli kolmen kilometrin päässä Jänisjärveen. Leppälammen vedenpinnan korkeus on 88,3 metriä ja Jänisjärven 64 metriä mpy. Papinojan valuma-alueella sijaitsevat vain järvet Hautalampi (Хаутолампи, Hautolampi) ja Leppälampi.
Lähteitä > Huomioita

1 2 3  Asia on luettu venäjänkielisen Wikipedian artikkelista ru:Леппялампи (озеро, Сортавальский район).
1 2  Asia katsottu ja mitattu Internetin karttapalveluista kuten esimerkiksi Google Earth, GeoMixer tai ACME.
Käännös suomeksi
Live in Denmark 1972

| Live in Denmark 1972 Deep Purple |
| --- | --- | --- |

Livealbumin tiedot
 Äänitetty : 1. maaliskuuta 1972
 Julkaistu: 2007
 Tyylilaji: hard rock
 Levy-yhtiö: Sonic Zoom, Purple Records
Deep Purplen muut livealbumit
| Live in Montreux 69 2002 | Live in Denmark 1972 2007 | Live at Montreux 2006 2007 |
Live in Denmark 1972 on Deep Purplen livealbumi joka on taltioitu K.B. Hallenissa Tanskan Kööpenhaminassa. Tanskan yleisradio kuvasi keikan ja se on myös julkaistu videona ja DVD:nä. CD:n lähteenä on käytetty alkuperäisiä kuva- ja ääninauhoja. Levy on julkaistu myöhemmin nimellä Live in Denmark 1972.
Kappaleet > CD 1

Highway Star – 8.30
Strange Kind of Woman – 10.10
Child in Time – 17.29
The Mule – 9.15
Kappaleet > CD 2

Lazy – 11.56
Space Truckin' – 23.48
Fireball – 4.07
Lucille – 5.54 (säv. Al Collins, Richard Penniman)
Black Night – 6.19
Kokoonpano

Ian Gillan – laulu, lyömäsoittimet
Ritchie Blackmore – kitara
Roger Glover – basso
Jon Lord – urut
Ian Paice – rummut
Aiheesta muualla

Live in Denmark 1972 discogs.com -sivustolla (englanniksi)
Loris Campana

| Mitalit> Maa:   Italia.Miesten ratapyöräily. Olympialaiset  | Mitalit> Maa:   Italia.Miesten ratapyöräily. Olympialaiset  | Mitalit> Maa:   Italia.Miesten ratapyöräily. Olympialaiset  | Maa:   Italia> Miesten ratapyöräily. |
| --- | --- | --- | --- |
|  Kultaa | Helsinki 1952 | joukkuetakaa-ajo |  |
Loris Campana (3. elokuuta 1926 Marcaria – 3. syyskuuta 2015 Mantova) oli italialainen ratapyöräilijä ja olympiavoittaja.
Campana saavutti joukkuetakaa-ajon olympiakultaa Helsingissä 1952. Hän voitti myös MM-mitaleja.
Campana kuoli Mantovassa 89-vuotiaana 3. syyskuuta 2015.
Lorisa Ooržak

| Mitalit> Maa:   Venäjä.Naispaini.MM-kilpailut  | Mitalit> Maa:   Venäjä.Naispaini.MM-kilpailut  | Mitalit> Maa:   Venäjä.Naispaini.MM-kilpailut  | Maa:   Venäjä> Naispaini. |
| --- | --- | --- | --- |
|  Hopeaa | Herning 2009 | 48 kg |  |
|  Hopeaa | Moskova 2010 | 48 kg |  |
| EM-kilpailut  | EM-kilpailut  | EM-kilpailut  |  |
|  Kultaa | Varna 2005 | 48 kg |  |
|  Kultaa | Sofia 2007 | 48 kg |  |
|  Kultaa | Baku 2010 | 48 kg |  |
Lorisa Bjurbjujevna Ooržak (ven. Лориса Бюрбюевна Ооржак, s. 10. elokuuta 1985 Tuvan ASNT) on venäläinen naispainija ja Euroopan mestari.
Sarjassa 48 kg painiva Ooržak on saavuttanut kahdesti MM-hopeaa ja kolme Euroopan mestaruutta. Ateenan kesäolympialaisissa 2004 hän oli viides.
Al Jourgensen

Al Jourgensen Lontoossa 2007
Alain David "Al" Jourgensen, syntyjään Alejandro Ramírez Casas (s. 9. lokakuuta 1958 Havanna, Kuuba) on yhdysvaltalainen muusikko ja musiikkituottaja. Hän on industrial metal -yhtye Ministryn johtohahmo ja perustaja. Ministryn lisäksi muita Jourgensenin musiikillisia projekteja ovat tai ovat olleet Lard yhdessä Jello Biafran kanssa, Pailhead yhdessä Ian MacKayen kanssa ja Revolting Cocks (RevCo) belgialaisen Luc van Ackerin kera.
Al Jawf (kaupunki)

| Al Jawf (دومة الجندل, Dūmat al-Jandal) |
| --- | --- |

 Al Jawf
 Koordinaatit: 29°48′41.1″N, 39°52′5.9″E 
Valtio:   Saudi-Arabia
Provinssi:  Al Jawf
Väkiluku (2010):  32 613
Infobox OKVirheellinen NIMI-arvo: 
Al-Jawf (arab. ٱلْجَوْف‎, al-Jawf), myös Dūmat al-Jandal (arab. دومة الجندل‎, Dūma al-Jandal) on kaupunki ja keidas Saudi-Arabian luoteisosan al-Jawfin provinssissa. Kaupunki sijaitsee an-Nafūd -aavikon pohjoisreunalla lähellä Wadi as-Sirḥānin alkulähdettä. Keidas katsottiin aiemmin osaksi Jabal Šammarin (Shammar) aluetta. Provinssin pääkaupunki Sakaka on noin 50 kilometriä Al-Jawfin itäpuolella.
Muinainen Välimereltä Intian valtamerelle vievä karavaanireitti kulkee kaupungin kautta. Al-Jawf oli tärkeä levähdyspaikka Syyrian aavikon ja Arabian niemimaan välillä. Kaupunki on maataloustuotantoalueen keskus, alueella viljellään taatelia, leipäviljaa, hedelmiä ja vihanneksia.
Kaupungin väkiluku on kehittynyt Saudi-Arabian väestönlaskentojen mukaan seuraavasti: 26 179 (2004) ja 32 613 (2010).
Alessandro Mendini

Alessandro Mendini vuonna 2008
Postmodernismi
Robert Venturi: , 1959–1964. Chestnut Hill, Pennsylvania.
Pääartikkelit
Postmoderni filosofia | Postmoderni taide | Postmodernismi (arkkitehtuuri) | Postmoderni kirjallisuus
Aiheet
Dekonstruktio | Kriittinen teoria | Memphis-ryhmä | Oulun  koulu
Tekijät
Jean Baudrillard | Pierre Bourdieu | Rosi Braidotti | | Gilles Deleuze | Jacques Derrida | Paul Feyerabend | Michael Graves | Hans Hollein | Philip Johnson | Emmanuel Lévinas | Jean-François Lyotard | Jarmo Mäkilä | Reima Pietilä | Kimmo Sarje | Ettore Sottsass | James Stirling
Alessandro Mendini (16. elokuuta 1931 Milano – 18. helmikuuta 2019) oli italialainen muotoilija ja arkkitehti, jonka merkitys on ollut tärkeä italialaiselle suunnittelulle. Hän työskenteli muun muassa Casabella-, Modo- ja Domus-lehdissä.
Mendinin suunnitteluille oli ominaista kiinnostus sekoittaa kulttuureja ja eri ilmaisumuotoja. Hän loi grafiikkaa, huonekaluja, sisustuksia, maalauksia, installaatioita, arkkitehtuuria ja kirjoitti artikkeleja sekä kirjoja. Häntä kiinnosti erityisesti nykymuotoilu. Mendini opetti Milanon yliopistossa ja omisti Francesco-veljensä kanssa The Atelier Mendinin, joka perustettiin 1989 Milanossa.
Ura

Mendini valmistui arkkitehdiksi Milanossa vuonna 1959. Työskenneltyään arkkitehtitoimistossa hän päätti toimia tutkimuksen ja kritiikin parissa, jolloin hänestä tuli muotoilun vaihtoehtokulttuurin monipuolinen henkilö 1970-luvulla. Hän työskenteli tiiviisti muotoilujulkaisuiden teoreettiseksi kehittämiseksi. Hänen toimiessaan toimittajana Casabella-lehdestä tuli Italian ”Radical Designin” äänenkannattaja. Hän seurasi tuolloin Archizoomia, Superstudiota ja muotoilijoita, kuten Ettore Sottsassia, sekä uusia postmodernistisia ryhmiä Yhdysvalloissa ja Itävallassa. Hän oli perustamassa vuonna 1973 Global Tools -muotoilukoulua.
Mendini liittyi vuonna 1979 Alchimia-ryhmään ja hänestä tuli pian sen toiminnan johtohahmoja. ”Re-design” ja ”Banal-design” ovat Mendiniin yhdistettyjä muotoilun käsitteitä. Ajan tunnetuin muotoiluesine oli Alchimialle tehty Proust-nojatuoli. Mendini kehitti myös koristekuvioita muovilaminaatteihin.
Mendini edisti ja kehitti 1980-luvulla Italiassa ”Nuovo Design”- tai Neomodernismo-nimistä muotoilusuuntausta. Hän työsti myös yrityskuvaprojekteja ja tuotantokonsepteja useille valmistajille, muun muassa Alessille ja Swatchille, jonka taiteellisena johtajana hän toimi.
Mendini oli vuodesta 1983 Wienin Taideteollisen korkeakoulun muotoilun professorina, ja hänen tuotannostaan on julkaistu useita kirjoja.
Suomalaiselle Orakselle Mendini suunnitteli La Cucina Alessi by Oras -tuotekokoelman. Mendini vastasi Alessin myymälöiden kaulusteiden ilmeestä, esimerkiksi Funktion Alessi-myymälästä Helsingissä.
Alessandro Mendini sai urallaan useita palkintoja ja arvostettuja huomionosoituksia, esimerkiksi kunniajäsenyyden Jerusalemin Bezabel Academy of Arts and Design -akatemiassa, Architectural League -palkinnon New Yorkissa ja Chevalier des Arts et des Lettres -palkinnon Ranskassa.
Hänen töitään on esillä monissa museoissa ja yksityiskokoelmissa.
Alessandro Mendinin suunnittelmia esineitä ja rakennuksia

Tuoli, 1978.
Museo Groningen
Linja-autopysäkki
Kasino, Sveitsi
Rannekello
Aiheesta muualla

Wikimedia Commonsissa on kuvia tai muita tiedostoja aiheesta .
Alessandro Mendinin muistokirjoitus Helsingin Sanomissa
Air Fijin lento 121

| Air Fijin lento 121 |
| --- | --- |
 Onnettomuuskoneen kaltainen Air Fijin EMB 110.
Yhteenveto
Päivämäärä:  24. heinäkuuta 1999
Onnettomuustyyppi:  lentäjän virhe, törmäys maastoon
Tapahtumapaikka:  Delailasakau, Naitasiri, Fidži
Lähtöpaikka:  Nausorin kansainvälinen lentoasema, Suva
Määränpää:  Nadin kansainvälinen lentoasema, Nadi
Kuolleita:  17
Eloonjääneitä:  0
Lentokone
Konetyyppi:  Embraer EMB 110P1 Bandeirante
Lentoyhtiö:  Air Fiji
Rekisteritunnus:  DQ-AFN
Matkustajia:  15
Miehistöä:  2
Air Fijin lento 121 oli Air Fijin Fidžin sisäinen reittilento Suvasta Nadiin. Lennolla 24. heinäkuuta 1999 käytetty Embraer EMB 110P1 Bandeirante laskeutui lentäjän virheen vuoksi liian matalalle ja törmäsi vuoreen lähellä Delailasakaun kylää Naitasirin alueella. Lennolla oli 15 matkustajaa ja kaksi miehistön jäsentä, ja kaikki saivat onnettomuudessa surmansa. Se on Fidžin historian pahin lento-onnettomuus.
Tapahtumat

Lento 121 lähti Suvasta kello 5.25. Kyydissä oli 15 matkustajaa ja kaksi miehistön jäsentä, joista yhdeksän oli fidžiläisiä, viisi australialaisia, yksi japanilainen, yksi kiinalainen ja yksi uusiseelantilainen. Miehistö kertoi 5.33 Suvan lennonjohdolle lentävänsä 6 000 jalan korkeudella suoralla reitillä kohti Nadia. Koneesta oli tarkoitus ottaa yhteys Nadin lennonjohtoon kello 5.35, mutta mitään ei kuulunut, eikä miehistö vastannut radioviestihin.
Kone syöksyi maahan noin 15 minuuttia lentoonlähdön jälkeen. Koneen oikea siipi osui rinteessä kasvaneeseen puuhun, minkä jälkeen kone hajosi osiin ja törmäsi rinteeseen 1,3 kilometrin päässä ensimmäisestä osumapaikasta. Koneen hylky nähtiin piakkoin etsintöihin osallistuneesta helikopterista, eikä onnettomuuspaikalla näkynyt merkkejä eloonjääneistä.
Ruumiiden poistamista onnettomuuspaikalta hidasti paikan syrjäisyys: lähimpään kylään oli kuuden tunnin kävelymatka, autoteitä alueella oli vähän ja puhelinyhteyttä ei lainkaan. Useat ruumiista olivat onnettomuuden jäljiltä pahasti silpoutuneita ja jumissa koneen hylyssä. Myös pelastuskaluston puute viivytti ruumiiden irrottamista ja siirtämistä paikalta.
Onnettomuuden syyt

Onnettomuuden tutki Fidžin siviili-ilmailuviranomainen yhdessä Australian Transport Safety Bureaun kanssa. Tutkinnassa selvisi, että miehistö oli ilmoittanut lentävänsä 6 000 jalassa, mutta laskeutui silti minimikorkeuden (5 400 jalkaa) alapuolelle, mikä johti ensimmäiseen osumaan.
Kapteenin todettiin levänneen ennen onnettomuuslentoa liian vähän ja nauttineen lääkinnällistä käyttöä suuremman määrän antihistamiinia ennen lentoa, mikä vaikutti hänen kykyynsä lentää konetta turvallisesti. Lisäksi kapteenin veli kertoi hänen juoneen alkoholia vielä alle neljä tuntia ennen lentoa.
Loris Francesco Capovilla

Loris Francesco Capovilla vuonna 2014

Loris Francesco Capovilla (14. lokakuuta 1915 Pontelongo – 26. toukokuuta 2016) oli italialainen roomalaiskatolinen kardinaali ja arkkipiispa. Hänet vihittiin papiksi Venetsian patriarkaattiin 23. toukokuuta 1940 ja nimitettiin Chietin johtoon 26. kesäkuuta 1967. Piispaksi konsekroinnin suoritti 16. heinäkuuta paavi Paavali VI, jota avustivat Augusto Gianfranceschi ja Jacques-Paul Martin.
Capovilla sai 25. syyskuuta 1971 nimityksen Loreton prelaatiksi ja Mesembrian titulaariarkkipiispaksi. Hän erosi tehtävistään prelaattina 10. joulukuuta 1988. Hänet nimitettiin kardinaaliksi 22. helmikuuta 2014.
Alexandra Dahlström

| Alexandra Dahlström |
| --- | --- |
 Alexandra Dahlström vuonna 2014.
Henkilötiedot
Koko nimi:  Lena Marina Alexandra Dahlström
Syntynyt: 12. helmikuuta 1984 (ikä 40)  Gävle, Ruotsi
Ammatti:  näyttelijä
Näyttelijä
Aktiivisena:  1997–
Merkittävät roolit:  Elin (Fucking Åmål)
Aiheesta muualla
IMDb 
Elonet
Lena Marina Alexandra Dahlström (s. 12. helmikuuta 1984 Gävle) on ruotsalainen näyttelijä. Hän esiintyi Elinin roolissa elokuvassa Fucking Åmål (1998). Elokuva toi hänelle ja Rebecka Liljebergille Guldbagge-palkinnon. Myöhemmin Dahlström on esiintynyt muun muassa elokuvassa Miss Sweden (Fröken Sverige, 2004) ja alankomaalaisessa Goede tijden, slechte tijden -sarjassa. Hänen äitinsä on venäläinen.
Aiheesta muualla

Alexandra Dahlström Internet Movie Databasessa. (englanniksi)
Leppälampi (täsmennyssivu)

Leppälampi tai Leppälammi voi tarkoittaa seuraavia:
Kyliä

Leppälampi, kylä Nurmijärvellä
Leppälammi, kylä Suodenniemellä
Järviä ja lampia

Leppälampi, lampi Keuruun Simsiössä
Leppälampi, lampi Luumäellä
Leppälampi, lampi Mäntässä
Leppälampi, lampi Pertunmaalla
Leppälampi, lampi Toivakassa
Leppälampi, järvi Sortavalan piirissä Venäjän Karjalassa
Leppälammi, lampi Hollolassa
Leppälammi, lampi Hämeenlinnassa
Leppälammi, järvi Ikaalisten ja Sastamalan rajalla
Leppälammi, lampi Janakkalassa
Leppälammi, lampi Jämsän Hämepohjalla
Leppälammi, lampi Jämsän Ouninpohjalla
Leppälammi, lampi Kuhmoiosissa
Leppälammi, lampi Lopella
Leppälammi, lampi Mänttä-Vilppulan Jouttikylässä
Leppälammi, järvi Suodenniemellä
Henkilöitä

Tiina-Maija Leppälampi (s. 1960), suomalainen kestävyysjuoksija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Leppälampi”, voi hakea sivunnimihaulla, laajalla sivunnimihaulla tai tekstihaulla.
Lil Debbie

Lil Debbie
Lil Debbie (oik. Jordan Capozzi, s. 2. helmikuuta 1990 Oakland, Kalifornia, Yhdysvallat) on yhdysvaltalainen räppäri ja laulaja.
Lil Debbien kavereita ovat V-Nasty ja Kreayshawn.
Julkaisut

Debbie (2016,  omakustanne)
OG In My System (2017)
Aiheesta muualla

lildebbie.net
Loris Baz

| Loris Baz |
| --- | --- |

Henkilötiedot
Syntynyt: 1. helmikuuta 1993 
Kansalaisuus:   Ranska
Uratiedot
Pyörän numero:  76
Nykyinen talli:  Avintia Racing
Nykyinen pyörä:  Ducati Desmosedici GP14
Tilastot
MotoGP
Kilpailuja:  17
Palkintosijoja:  0
Paalupaikkoja:  0
Nopeimpia kierroksia:  0
Ensimmäinen kilpailu:  Qatar 2015
Aiheesta muualla
www.loris-baz.com
Loris Baz (s. 1. helmikuuta 1993 Sallanches) on ranskalainen ratamoottoripyöräilijä. Kaudella 2016 hän ajaa MotoGP-sarjassa Avintia Racing -tallin Ducatilla.
191-senttinen Baz on yksi MotoGP:n pisimmistä kuljettajista.
MotoGP-ura

Baz ajoi Superbiken MM-sarjassa ennen siirtymistään MotoGP:hen kaudelle 2015. Avauskaudellaan hän saalisti Forward Racing -tallin Yamahalla yhteensä 28 MM-pistettä, joka riitti pistetaulukossa 17:nneksi.
Kaudelle 2016 Baz siirtyi Avintia Racing -talliin.